SPRÁVA ZO ZAHRANIČNEJ PRACOVNEJ CESTY č. 301/2015

1.  Účastník ZPC:
Terézia Lesayová, Mgr.
Centrum vedecko-technických informácií SR, Lamačská cesta 8/A, 811 24 Bratislava, 
Styčná kancelária SR pre výskum a vývoj v Bruseli, odborný pracovník, 
anglický, francúzsky, taliansky 

2.  Zahraničná pracovná cesta:
Belgické kráľovstvo, 1.12. (00:01) – 20.12.2015 (14:25) 
ZPC prerušená v dňoch 9.12. (16:55) – 11.12. (16:30) – účasť na konferencii v Luxemburgu organizovanej v rámci Luxemburského predsedníctva v Rade EÚ - MSCA COFUND – Synergies to fuel researchers careers (ZPC č. 276/2015)
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty v mesiaci december 2015 sa riadil dvoma základnými dokumentmi – Štatút Styčnej kancelárie pre výskum a vývoj a Plán činnosti SLORD na rok 2015. Od toho sa odvíjali aktivity a pracovná náplň, ktorú som počas ZPC plnila.  
Podrobnejšie záznamy o uskutočnených stretnutiach a konferenciách či seminárov, ktorých som sa zúčastnila, uvádzam v kapitole č. 4 pre lepší prehľad. 
Podpora zapájania sa do medzinárodných projektov a pri ich implementácii
Za mesiac december 2015 som monitorovala a posielala informácie, ktoré sa týkali vývoja politík EÚ v oblasti vedy a výskumu a blížiacich sa medzinárodných konferencií a seminárov, ktoré by boli výbornou príležitosťou pre slovenské subjekty a zástupov slovenských univerzít na zoznámenie sa a vymenenie si kontaktov s potenciálnymi medzinárodnými partnermi pre budúcu spoluprácu v H2020 projektoch. 
Rovnako som poskytla e-mailové konzultácie k príprave projektov H2020, pripravila porovnanie implementácie projektov z Horizontu 2020 a EŠIF a poskytla konzultácie pre študentov doktorandského štúdia na Univerzite Komenského k MSCA. 
Účasť na konferenciách, seminároch a programových výboroch 
Počas mesiaca december som sa zúčastnila niekoľkých podujatí, ktoré boli organizované v Bruseli. Ich podrobný prehľad je uvedený v tabuľke 4 tejto správy. 
Prezentácia a popularizácia slovenského výskumu a inovácií

Pre lepšiu prezentáciu slovenskej vedy a výskumu pripravujem nápady na podujatia a aktivity počas SK PRES počas budúceho roka, ako aj aktivity SLORD v prvom polroku 2016. Pre lepšiu prezentáciu slovenského výskumu pripravujem aj návrh anglického newslettru, ktorý budeme za SLORD pravidelne posielať v budúcom roku a prostredníctvom ktorého budeme prezentovať aktuality v oblasti vedy a výskumu na Slovensku. 
Prevádzkovanie informačného portálu
Počas decembra som pridávala informácie, výzvy, aktuality a podujatia na SLORD webovú stránku a pravidelne aj na SLORD profil na Facebooku. 
Organizačná a administratívna činnosť v SLORD
V mesiaci december som plnila všetky administratívne a organizačné úlohy, ktoré súvisia s riadnym chodom kancelárie. 

4.	Stručný priebeh rokovaní, resp.  študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

December 2015	
Dátum	Čas	Miesto	Účastník (SLORD)	Účastníci	Podujatie	
1.12.2015	11:00-12:30	UKRO, Rue du Trone 6	Terézia Lesayová, Ľubomír Vallo	 	IGLO Working group MSCA 	
1.12.2015	19:00-21:30	SZ ČR pri EÚ, Brusel 	Terézia Lesayová, Daniel Straka 		Discussion and film screening -  film The path to nuclear fission: the story of Lise Meitner and Otto Hahn	
8.12.2015	09:30-11:00	Európsky parlament, Rue Wiertz 	Terézia Lesayová 		7th Innovation Summit – Session "Getting the right framework: Policies and Instruments for Innovation"	
8.12.2015	11:00-12:30	Európsky parlament, Rue Wiertz 	Terézia Lesayová 		7th Innovation Summit - Session "The next generation – Mobility, jobs and entrepreneurship", in cooperation with the COST Association
	
16.12.2015	18:00-20:00	CZELO	Terézia Lesayová	 	CZELO Christmas party 	

Stretnutia a rokovania

December 2015	
Dátum	Čas	Miesto	Účastník (SLORD)	Účastníci	Téma stretnutia	Záznam	
7.12.2015	18:00 – 19:30	Place Luxembourg	Terézia Lesayová	Matej Uhlík, Martin Kovanič, Filozofická fakulta, UK v Bratislave 	MSCA mobility 	Konzultácie k MSCA, 	

5.  Odporúčané závery:
Pokračovať v plnení úloh a cieľov v súlade so Štatútom Styčnej kancelárie SR pre výskum a vývoj v Bruseli a s Plánom činnosti SLORD na rok 2015. 
V rámci týchto dokumentov by malo ísť o tieto úlohy v jednotlivých oblastiach:
1.	Podpora zapájania sa do medzinárodných projektov a pri ich implementácii
Je potrebné pokračovať v poskytovaní kvalitných konzultácií k príprave projektov EÚ. Tiež je potrebné naďalej poskytovať cielené informácie o možnostiach zapojenia do projektov. Mnohé informácie sú priebežne zverejňované na webe SLORD, no je potrebné naďalej pracovať na lepšej adresnosti informácií presným cieľovým skupinám. Informácie, tak ako doteraz sú v pravidelných intervaloch, prípadne v ad-hoc mailoch posielané záujemcom, ktorí sú zaregistrovaní na odber informácií a sú tiež v databázach SLORD. Cieľom je poskytovať tieto možnosti o zapojení sa do projektov cielene, a to podľa indikovaného záujmu zaregistrovaných výskumníkov. 
2.	Informovanie a školenia
Bude mimoriadne dôležité naďalej monitorovať a vyhodnocovať vývoj politík EÚ. Toto si bude vyžadovať aktívnu spoluprácu s s relevantnými národnými delegátmi a Ministerstvom školstva, vedy, výskumu a športu SR 
Je potrebné ďalej pokračovať v poskytovaním kvalitných informácií slovenským záujemcom o účasť v Horizonte 2020, ako aj ostatných programoch podporujúcich výskumné a inovačné aktivity na európskej úrovni. 
V rámci blížiaceho sa predsedníctva Slovenska v Rade EÚ je potrebné sa aktívne zapojiť do príprav a spolupracovať so Stálym zastúpením SR pri EÚ, ako aj s inými zástupcami slovenských subjektov v Bruseli. Je potrebné tiež naďalej udržiavať komunikáciu so zastúpeniami regiónov, ktorí majú veľmi dobrý prehľad o lokálnych subjektov v oblasti vedy a výskumu, ako aj o univerzitách, ktorí by boli potenciálnymi partnermi do budúcich výziev v H2020. 
So spustením Európskeho fondu pre strategické investovania je nevyhnutné, aby bola zabezpečená veľmi dobrá informovanosť o tomto nástroji, ktorým je možno cez pôžičku financovať projekty, ktoré nie je možné financovať z iných programov EÚ. Keďže je tento nástroj určený aj pre malé projekty, je to zdroj financií, ktoré podporia väčšie zapojenie súkromného sektora a vznik inovácií. 
3.	Prezentácia a popularizácia slovenského výskumu a inovácií
Bude potrebné aktívne lobovať a presadzovať účasť Slovákov na konferenciách. Taktiež je potrebné pokračovať v prezentovaní slovenských výsledkov v oblasti vedy a výskumu a to v akademickom ako aj neakademickom sektore. 
6.   Prehľad prinesenej dokumentácie a miesto jej uloženia
Prezentácie z podujatí, pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC

8.    Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Terézia Lesayová		                        ......................................
Dátum: 18.12.2015
								
Správu schválil:  prof. RNDr. Ján TURŇA, CSc., generálny riaditeľ  ......................................